Ohi on – voi sanaparina tuoda mieleen monta eri mielleyhtymää. Se voi kuvastaa helpotuksen tunnetta, kun joku asia on lopussa tai joku seuraava asia saavutettu. Se voi olla jotakin, jonka haluaa lopullisesti jättää taakseen. Kansalaisaloite asevelvollisuuden lakkauttamiseksi on juuri sellainen asia. Siinä haluttiin pois vanhasta ja totutusta, kohti uudenlaista.

Maanpuolustus ja sen tarve nyky-yhteiskunnassa on vähän erilaista kuin se oli ennen. Maailma muuttuu ja sodankäynti muuttuu sen mukana. Ohi on -kampanja on ajatuksena ihan järkeenkäypä, mutta miten helppo on muuttaa asioita, jotka ovat aina olleet jollain tietyllä tavalla? Pykälä maanpuolustuksesta ja asevelvollisuudesta on mainittu jopa Suomen perustuslaissa.